[image: image1.wmf]
[image: image2.wmf]РЕПУБЛИКА БЪЛГАРИЯ


Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Производствена база на „Ел Би Булгарикум” ЕАД, 
Дата на извършване на проверката: 07.06.2018 г.
Място на извършване на проверката: гр. Видин, Южна промишлена зона 
Проверени компоненти и фактори на околната среда:
· Води
· Въздух
· Отпадъци
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) 

· Закон за чистотата на атмосферния въздух (ЗЧАВ)
· Закон за управление на отпазъците (ЗУО) и подзаконовите му нормативни актове
Извършени дейности:

С писмо на РИОСВ – Монтана операторът е уведомен за датата на проверката, към което е приложена Заповед № РД-132/06.06.2018 г. на Директора на РИОСВ – Монтана за извършване на комплексна проверка на място в обект – производствена база с оператор „Ел Би Булгарикум” ЕАД.
На 07.06.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед № РД-132/06.06.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-22/07.06.2018 г.
Проверени са:

· Сгради и съоръжения на територията на предприятието
· Документи и данни, свързани със законовите и подзаконови нормативни актове по околна среда

Констативна част:


Основна дейност на производствената база е изкупуване и преработка на  сурово мляко и производство на млечни продукти за вътрешен и външен пазар. В момента на проверката работят пет цеха, лабораторията за физикохимично и микробиологично изследване, административен и технически отдели и паровата централа.
По отношение на посочените по-долу компоненти и фактори на околната среда констатациите от проверката са следните:

Компонент „Води”:

Производствената база  на „Ел Би Булгарикум“ ЕАД в гр. Видин ползва води за битови цели от водопроводната мрежа на гр. Видин въз основа на договор с ВиК ЕООД Видин, а за промишлени нужди - тръбен кладенец съгл. Разрешително на БДДР-Плевен. 

Смесеният поток от битово-фекални и производствени отпадъчни води преминават през пречиствателно съоръжение – мазниноуловител и се заустват в р. Дунав съгл. Разрешително на БДДР - Плевен за ползване на повърхностен воден обект за заустване на отпадъчни води. Проверката за изпълнение на условията в разрешителното за отпадъчните води устонави, че същите се спазват – осигурен е лесен и безопасен достъп до пункта-ревизионна шахта - за целите на контролния и собствения мониторинг за собствен мониторинг, провежда се  ежегодно собствен мониторинг и резултатите от изпитване на водните проби от акредитирана лаборатория се изпращат своевременно в РИОСВ-Монтана, байпасната/аварийна връзка е затворена и пломбирана, няма констатации за проблеми в площадковата канализация.
При проверката се установи, че мазниноуловителят не е почистен, което е причината за констатираното минимално превишение на по показател БПК5, установено при контролния мониторинг на отпадъчните води през март т.г. В изпълнение на предупредителното ни писмо изх. № 1187/05.05.2018 г. ръководството на производствената база е изготвило и изпратило до изпълнителния директор на „Ел Би Булгарикум“ ЕАД доклад изх. № 81/04.06.2018 г. за осигуряване на средства за цялостно основно почистване и извозване на утайките от специализирана фирма „Веси-95“ ЕТ – Видин. Поет е ангажимент от страна на представителя на дружеството да уведоме РИОСВ-Монтана за извършване на почистването. Същото се отнася и за представяне на снимков материал на двете места на заустване на отпадъчните води в р. Дунав, които не беше възможно да се посетят поради силното обрастване на брега на реката.
2. Компонент „Въздух”:

Единственият организиран източник на емисии на вредни вещества в атмосферата е газоходът на паровата централа. Изпълнено е задължението по чл. 18, т. 1 от ЗЧАВ за извършване минимум веднъж в две последователни календарни години на собствени периодични измервания. В РИОСВ-Монтана е представен протокол от измерване на вредните вещества в отпадъчните газове след двата парни котли ПКН-1,6 на гориво промишлен газьол, като резултатите са значително под нормите, регламентирани с Приложение № 7 към чл. 21 на Наредба № 1/2005 г.        

За производствени нужди, съхраняване на продукцията и създаване и поддържане на необходимия микроклимат в производствените помещения на обекта се използват хладилни камери и климатични системи в обхвата на контрол по Регламент (ЕС) № 517/2014 и Наредба №1/2017 г. В РИОСВ-Монтана е представен годишен отчет за 2017 г. за инсталациите, с вида и количеството на хладоагентите в тях. Представени са досиетата на хладилното и климатично оборудване с актуални записи за извършените проверки за херметичност. При огледа на място се констатира, че всички инсталации и системи са еднозначно обозначени и маркирани с етикети, в съответствие с изискванията на чл. 40 от Наредба №1/2017 г.
3. Фактор „Отпадъци”:

Извършена е проверка по чл. 14 и чл. 59 от Закона за управление на отпадъците (ЗУО) и Наредбата за определяне на реда и размера за заплащане на продуктова такса. Готовата продукция се пуска на вътрешния пазар в опаковки от пластмаса (PP, PS и др.), хартия и картон, метали и композитни опаковки. Като лице, пускащо на вътрешния пазар опаковани млечни продукти, дружеството изпълнява задълженията си по чл. 14, ал. 2, т. 2 от ЗУО като участва в колективна система, съгласно сключен договор и анекс към него с организация по оползотворяване на отпадъци от опаковки.
Отпадъците от опаковки – пластмаса (стреч фолио и кофички) и хартия и картон се генерират в минимални количества. Събират се разделно в метален контейнер, разположен на асфалтирана площадка в двора на дружеството, и се предават към системата за разделно събиране на отпадъци. Дефектиралите луминисцентни лампи се подменят от енергетика на фирмата и се предават в търговската мрежа при закупуване на нови.

Извършена е класификация на отпадък - лабораторни химични вещества и смеси, съдържащи опасни вещества. Отпадъкът не се генерира към момента. Наличното количество е предадено въз основа на договор.
Заключение:
Операторът изпълнява задълженията си, произтичащи от законодателство по компоненти „Въздух”, „Води“ и по фактор „Отпадъци”. 
Предписания: не са дадени  предписания в протокол КПКД-22/07.06.2018 г.
Приоритети за последваща контролна дейност:
· Законосъобразно управление на водите – опазване на повърхностните и подземни води от замърсяване.

· Законосъобразно управление на отпадъците
· Закон за чистотата на атмосферния въздух (ЗЧАВ)

